Prawa mučnica

Prawa mučnica (Sorbus aria) je kerk abo štom ze swójby róžowych rostlinow. 

 Wopis 
Prawa mučnica je kerk abo štom, kotryž docpěwa wysokosć wot 3 hač 10 m.

 Łopjena 
Łopjena su ćmowozelene, owalne a njesu na delnim boku hustu, běłu pjelsć. Wone docpěwaja dołhosć wot 8 hač 14 cm a maja 10-14 nerwowych porow. Jich kroma je dwójce rězana.

 Kćenja 
Kćěje w meji. Běłe kćenja docpěwaja šěrokosć wot 4 hč 8 mm a steja we wokołkowych pakićach.

 Płody 
Płody su oranžojte hač čerwjene, kulowate hač jejkojte jabłukowe płody.

 Stejnišćo 
Rosće w słónčnych dubowych a bukowych lěsach, na lěsnych kromach, w suchich kerčinach, na kamjentnych hromadach a skałach. Preferuje suche, w lěću ćopłe, wapnite pódy.

 Rozšěrjenje 
Rostlina je w horinach srjedźneje a južneje Europy rozšěrjena.

 Podobne družiny 
 Wogeska mučnica (Sorbus mougeotii) ma słabje lapate łopjena z 8-12 porami nerwow.
 Šwedska mučnica (Sorbus intermedia) ma lapate łopjena ze 7-9 porami nerwow.

 Noty 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 440 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 414 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija:Róžowe rostliny
Kategorija:Mučnica
Kategorija:Štomy